Diari Oficial de la Generalitat Valenciana


Sumari del DOGV 8619, del 23-08-2019 (2019/6942)

Notificació de la sentència dictada en el procediment ordinari número 278/2018.
-------------------------------------------------------------------------------

### Dades del document

Número de DOGV
:   8619

Data del DOGV
:   23-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6942


Organisme emissor
:   Jutjat de Primera Instància i Instrucció Número 4 d'Alcoi

Tipus de document
:   Edicte

Notificació de la sentència dictada en el procediment ordinari número 278/2018. [2019/6942]  
En aquest procediment seguit a instàncies de Caixabank, SA, representat pel procurador Lorenzo C. Ruiz Martínez contra María del Sol Tomás Vidal, declarada en situació de rebel·lia processal, s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 74/2019  
  
Magistrada que la dicta: Laura Cristina Morell Aldana.  
Lloc: Alcoi (Alacant).  
Data: 16 d'abril de 2019  
  
Part demandant: Caixabank, SA.  
Advocada: María Buenaventura Colas.  
Procurador: Lorenzo Christian Ruiz Martínez.  
Part demandada: María del Sol Tomás Vidal.  
Objecte del judici: Acció declarativa.  
  
Dispositiva  
Estime íntegrament la demanda interposada per la procuradora dels tribunals la senyora Ruiz Martínez, en nom i representació de Caixabank, SA, contra María del Sol Tomás Vidal, i en conseqüència;  
1) Declare el venciment anticipat de la total obligació de pagament del contracte de crèdit hipotecari de 14 de març del 2001.  
2) Condemne la prestatària María del Sol Tomás Vidal al pagament de la totalitat de les quantitats degudes a CaixaBank, SA, per principal així com per interessos ordinaris i moratoris produïts fins a la data d'interposició de la demanda, que pugen a la quantitat de cinquanta-set mil quatre-cents huitanta-tres euros (57.483 €); així com dels interessos moratoris que es produïsquen des de la interpel·lació judicial, al tipus de demora legal més dos punts, i fins a fer-ne el pagament complet de les quantitats degudes al meu mandant.  
3) Ordene a l'efecte de realització del dret d'hipoteca esmentat en aquest escrit, la venda en subhasta pública de l'immoble hipotecat. Urbana, habitatge en tercera planta alta, tipus F, amb entrada en el portal número 3 del carrer Joaquín Sorolla d'Alcoi, inscrita en el registre de la propietat d'Alcoi, al tom 794, llibre 505, foli 149, finca registral 26620, la qual cosa es verificarà en la fase d'execució de sentència, d'acord amb les regles que resulten del capítol IV del títol IV, llibre llll de la LEC (art. 681 i ss):  
a) el producte de la venda de l'immoble serà destinat al pagament del crèdit garantit del meu mandant en l'import al pagament del qual vinga condemnat el prestatari en la sentència, incloent els pronunciaments relatius als interessos moratoris produïts després de la interpel·lació judicial, amb la prelació derivada de la garantia hipotecària.  
b) A l'efecte de la subhasta, servirà de tipus o apreuament de l'immoble el tipus pactat per les parts en l'escriptura d'hipoteca.  
Tot això, sense perjudici de les possibles mesures executives que puguen sol·licitar-se i acordar-se en la fase de l'execució de la sentència contra el mateix prestatari, fins a l'íntegre pagament del préstec.  
4) Condemne la demandada a abonar les costes causades en aquesta instància.  
Mode d'impugnació. Mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'interposarà mitjançant un escrit que cal presentar en aquest jutjat dins del termini de vint dies hàbils comptadors des de l'endemà de la notificació, on l'apel·lant ha d'exposar les al·legacions sobre les quals es basa la impugnació, a més d'esmentar la resolució objecte d'apel·lació i els pronunciaments que s'impugnen (art. 458 LECn).» D'acord amb la disposició addicional quinzena de la Llei orgànica del poder judicial (LO 1/2009, que modifica la LO 6/1985), la part que interpose un recurs contra aquesta resolució, com a requisit indispensable per a tramitar-lo, ha de constituir un dipòsit de 50 euros en el compte de dipòsits i consignacions d'aquest jutjat. Per a materialitzar el mencionat dipòsit, haurà d'especificar en el resguard d'ingrés, en el camp «Concepte d'apel·lació», que es tracta d'un recurs, seguit del codi 02 i la paraula «Apel·lació». L'ingrés del dipòsit ha d'acreditar-se amb una còpia del resguard d'ingrés que caldrà presentar juntament amb l'escrit d'interposició del recurs. L'obligatorietat del dipòsit inclou les resolucions notificades amb anterioritat a l'entrada en vigor de la Llei orgànica 1/2009. En són exclosos els litigants que tinguen reconegut el dret d'assistència jurídica gratuïta (Instrucció del secretari general de l'administració de justícia de 4.11.2009). Si el recurs és estimat totalment o parcialment, la part haurà de sol·licitar la devolució del dipòsit mitjançant un escrit que cal presentar davant d'aquest Jutjat, una vegada hi hagen estat tornades les actuacions.  
Aquesta és la sentència, que pronuncie, mane i signe.»  
Atés que es desconeix el domicili o la residència actuals de la part demandada, María del Sol Tomás Vidal, mitjançant la resolució dictada i de conformitat amb el que disposen els articles 497.2, 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència de data 16 d'abril de 2019.  
  
Alcoi, 25 de juny de 2019.- La lletrada de l'Administració de justícia: Cristina Alfonso Guillamón.